**ΕΝΗΜΕΡΩΣΗ ΓΙΑ ΤΟΝ ΑΓΙΑΣΜΟ**

Αγαπητοί γονείς,

σας ενημερώνω ότι **ο Αγιασμός είναι προγραμματισμένος για την ερχόμενη Δευτέρα, 12 Σεπτεμβρίου 2022**. Θα ξεκινήσει **στις 9:00 π.μ. ακριβώς**.

Τα παιδιά **θα μπορούν να προσέρχονται από τις 8:30** και θα αναμένουν στην αυλή μέχρι την έναρξη του Αγιασμού.

**Από φέτος επανέρχεται η κανονικότητα στη λειτουργία του σχολείου. Όλα τα παιδιά θα παρευρίσκονται στην τελετή του Αγιασμού. Η χρήση προστατευτικής μάσκας είναι προαιρετική για παιδιά, γονείς και εκπαιδευτικούς. Ωστόσο, καλό θα είναι να διατηρούμε τις μεταξύ μας αποστάσεις, αφού οι χώροι μας είναι εκτεταμένοι.**

**Μετά τον Αγιασμό** και τον δικό μου σύντομο χαιρετισμό, τα παιδιά θα μεταβούν στις τάξεις και θα παραλάβουν τα σχολικά τους βιβλία, κατάλογο με σχολικά είδη που πρέπει να προμηθευτούν και θα ακούσουν οδηγίες από τους εκπαιδευτικούς. Επίσης, θα πληροφορηθούν το πρόγραμμα μαθημάτων της Τρίτης και θα αποχωρήσουν. Χρήσιμο είναι να έχουν μαζί τους σχολική τσάντα ή κάποια σακούλα, για να μεταφέρουν τα καινούρια βιβλία στο σπίτι, χωρίς προβλήματα. **Η παράλληλη είσοδος γονέων μέσα στις αίθουσες διδασκαλίας ΔΕΝ ΕΠΙΤΡΕΠΕΤΑΙ**.

**Τα παιδιά της Α΄ τάξης** δεν θα παραλάβουν ακόμα τα βιβλία τους. Θα πάρουν, όμως, δωράκια από τη δασκάλα τους και από τον Σύλλογο Γονέων και Κηδεμόνων.

Τη Δευτέρα, μεταξύ άλλων, θα είμαστε σε θέση να σας ενημερώσουμε για τη λειτουργία τόσο του πρωινού όσο και του ολοήμερου σχολείου.

Καλό Σαββατοκύριακο!

Ο Διευθυντής